2003 m.

2003 m. buvo nekeliamieji metai, prasidedantys trečiadienį pagal Grigaliaus kalendorių.

Tai taip pat:

 JTO Tarptautiniai gėlo vandens metai;
 Tarptautiniai chemijos metai;
 Europos Neįgaliųjų metai.

2003 m. rinkimai surengti virš 30 šalių.

 Lietuvoje 

 Įvykiai 

Sausis
 Sausio 3 d. – Prasidėjo bendrovės „Lietuvos jūrų laivininkystė“ privatizavimo procesas;
 Sausio 5 d. – Lietuvos Respublikos Prezidentu išrinktas Liberalų demokratų partijos lyderis 46 metų Rolandas Paksas;
 Sausio 6 d. – Premjeras Algirdas Brazauskas išrinktas populiariausiu metų vilniečiu, jam įteikta sidabrinė „Geležinio vilko“ statulėlė;
 Sausio 10 d. – Vilniaus Šv. Jonų bažnyčioje inauguruotas 82-asis Vilniaus universiteto rektorius Benediktas Juodka;
 Sausio 12 d. – Australijoje vykusiose XX kurčiųjų olimpinėse žaidynėse aukso medalį iškovojo vilnietis Tomas Kuzminskis;
 Sausio 16 d. – Lietuvos tautinis olimpinis komitetas pradėjo leisti žurnalą „Olimpinė panorama“;
 Sausio 17 d.:
 Kijeve pasirašytas protokolas dėl Lietuvos ir Ukrainos parlamentinės asamblėjos steigimo;
 Vilniuje atidaryta pirmoji akių ligų klinika;
 Sausio 22 d. – Lietuvos ir Baltarusijos pasienyje atidaryta Valstybės sienos apsaugos tarnybos Dubičių užkarda;
 Sausio 25 d. – Čijunės Sugiharos (Chiune Sugihara) fondas „Diplomatai už gyvybę“ už naują požiūrį į lietuvių ir žydų santykius 2002 m. Tolerancijos žmogumi paskelbė profesorę Ireną Veisaitę.
Vasaris
 Vasario 3 d. – Teisingumo ministerijoje užregistruota Lietuvos krikščioniškosios demokratijos partija;
 Vasario 4 d. – kardiochirurgas Vytautas Sirvydis apdovanotas Estijos Raudonojo Kryžiaus 3-čiojo laipsnio ordinu;
 Vasario 18 d. – Baltarusijos Gardino mieste darbą pradėjo Lietuvos generalinis konsulatas;
 Vasario 20 d. – Lietuviškosios Vikipedijos gimtadienis – laisvojoje enciklopedijoje buvo sukurtas pirmasis lietuviškas straipsnis („kompiuteris“);
 Vasario 21 d. – Garsiam operos solistui Sergejui Larinui įteiktas Lietuvos operos bičiulių draugijos „Kipro“ apdovanojimas. Šis apdovanojimas įteikiamas nuo 1997 metų.
Kovas
 Kovo 18 d. – Turkijos ambasados diplomatai pagerbė Pirmojo pasaulinio karo metu žuvusių turkų karių, palaidotų Vilniaus Vingio parke esančiose vokiečių karių kapinėse, atminimą. Osmanų imperijos kariai šiame kare dalyvavo Vokietijos pusėje;
 Kovo 31 d. – Kanada pirmoji iš NATO valstybių ratifikavo Lietuvos ir dar šešių Europos valstybių prisijungimo prie Aljanso protokolus.
Gegužė
 Gegužės 6 d. – į Šiluvos baziliką po restauravimo sugražintas XVII amžiaus Šiluvos Dievo Motinos su Kūdikiu paveikslas;
 Gegužės 12 d. – Tomui Venclovai už knygą „Vilnius“ įteikta Šv. Kristoforo statulėlė;
 Gegužės 20 d. – Rusijos valstybės Dūma ratifikavo 1997 metais pasirašytą sienos su Lietuva sutarčių paketą;
 Gegužės 24 d. – Andrius Kubilius Tėvynės Sąjungos pirmininko poste pakeitė dešimt metų jai vadovavusį Vytautą Landsbergį.
Birželis
 Birželio 10 d. – Vladimiras Putinas pasirašė įstatymus dėl Lietuvos ir Rusijos valstybės sienos bei kontinentinio šelfo Baltijos jūroje atskyrimo sutarčių ratifikavimo.
Liepa
 Liepos 3 d. – 2004 metai paskelbti Kalbos ir knygos metais.
Rugsėjis
 Rugsėjo 14 d. – Lietuvos vyrų krepšinio rinktinė tapo Europos čempionais, finale 93-84 laimėdama prieš Ispanijos rinktinę.

 Mirtys 

 Sausio 5 d. – Chackelis Kibarskis, Lietuvos gydytojas terapeutas, habilituotas biomedicinos mokslų daktaras (g. 1903 m.).
 Sausio 7 d. – Jonas Čeponis, Lietuvos tapytojas (g. 1926 m.).
 Sausio 11 d. – Paulius Petronis, politinis kalinys, saleziečių vienuolijos idėjų ir katalikiškos literatūros platintojas, publicistas ir keleto knygelių autorius (g. 1916 m.).
 Sausio 16 d. – Tomas Kairiūkštis, Lietuvos gydytojas patologas fiziologas, habilituotas biomedicinos mokslų daktaras.Irena Kostkevičiūtė. In memoriam. Žodis apie Tomą. Literatūra ir menas, 2003 m. vasario 7 d.  (g. 1925 m.).
 Sausio 21 d. – Vytautas Maknys, Lietuvos teatro istorikas, pedagogas, vertėjas (g. 1907 m.).

 Vasario 7 d. – Stasys Yla, Lietuvos muzikologas, pedagogas, vertėjas (g. 1913 m.).
 Vasario 13 d. – Vladas Pavilonis, Lietuvos teisėtyrininkas penalistas, Vilniaus universiteto profesorius, LR Konstitucinio Teismo teisėjas, teismo pirmininkas (1999–2002 m.) (g. 1932 m.).
 Vasario 17 d. – Jonas Mocartas, ekonomistas, Lietuvos ūkio, politinis bei visuomenės veikėjas (g. 1943 m.).
 Vasario 27 d. – Adolfas Damušis, Lietuvos chemikas, pasipriešinimo sovietiniam ir naciniam okupaciniams režimams veikėjas (g. 1908 m.).

 Kovo 3 d. – Povilas Tebelškis, Lietuvos archeologas (g. 1950 m.).
 Kovo 5 d. – Mykolas Kosčiauskas, Lietuvos geodezijos inžinierius, fizinių mokslų daktaras. Inžinerinės geodezijos tyrimų pradininkas Lietuvoje (g. 1913 m.).
 Kovo 13 d. – Bronius Janonis, Lietuvos veterinarijos gydytojas, biomedicinos mokslų daktaras (g. 1905 m.).
 Kovo 14 d. – Halina Korsakienė, Lietuvos rašytoja, vertėja, visuomenės veikėja (g. 1910 m.).
 Kovo 17 d. – Povilas Čibiras, Lietuvos gydytojas infekcionistas, habilituotas biomedicinos mokslų daktaras (g. 1913 m.).

 Balandžio 3 d. – Gražvydas Juozas Lazauskas, Lietuvos spaudos darbuotojas (g. 1914 m.).
 Balandžio 10 d. – Giedrius Juozas Daniulaitis, Lietuvos architektas, humanitarinių mokslų daktaras (g. 1938 m.).
 Balandžio 14 d.:
 Albertas Jonas Kerelis, architektas, JAV lietuvių visuomenės veikėjas (g. 1926 m.).
 Balys Barauskas, lietuvių teatro aktorius (g. 1929 m.).
 Balandžio 15 d. – Jonas Januitis, sovietinis veikėjas, žurnalistas (g. 1925 m.).
 Balandžio 16 d. – Viktoras Vincas Šauklys, Lietuvos kunigas, marijonas, spaudos darbuotojas (g. 1908 m.).
 Balandžio 24 d. – Antanas Raguotis, Lietuvos sovietinis partinis bei valstybės veikėjas (g. 1914 m.).
 Balandžio 25 d. – Jonas Viktoras Kalvanas, Lietuvos evangelikų liuteronų bažnyčios vyskupas (g. 1948 m.).
 Balandžio 26 d. – Juozas Prunskis, katalikų dvasininkas, kunigas, prelatas (nuo 1987 m.), žurnalistas, kanonistas (g. 1907 m.).

 Gegužės 1 d. – Jonas Laucė, Lietuvos prozininkas (g. 1917 m.).
 Gegužės 19 d.:
 Leonardas Kazimieras Andriekus, Lietuvos poetas, kunigas, pranciškonas, bažnytinės teisės daktaras (g. 1914 m.).
 Vytautas Šeinauskas, Lietuvos kompozitorius, grafikas, pedagogas (g. 1938 m.).
 Gegužės 21 d. – Vlada Černiauskaitė, Lietuvos grafikė (g. 1922 m.).
 Gegužės 23 d. – Elena Červinskienė, Lietuvos literatūros tyrinėtoja, habilituota humanitarinių mokslų daktarė (g. 1920 m.).
 Gegužės 28 d. – Vytautas Balčiūnas, Lietuvos kunigas, nuo 1963 m. monsinjoras, teologijos daktaras, Lietuvos katalikų mokslų akademijos (LKMA) narys (g. 1910 m.).
 Gegužės 30 d. – Jonas Čepaitis, Lietuvos aktorius, režisierius (g. 1920 m.).

 Birželio 2 d. – Rasa Andrašiūnaitė, Lietuvos teatro veikėja, dramaturgė (g. 1940 m.).
 Birželio 3 d. – Juozas Degutis, Lietuvos chemikas organikas, habilituotas fizinių mokslų daktaras (g. 1925 m.).
 Birželio 8 d. – Leonas Švedas, dvikalbis Lietuvos ir Lenkijos poetas bei prozininkas, choro dainininkas (g. 1918 m.).
 Birželio 18 d.:
 Steponas Matulis, Romos katalikų kunigas, MIC, vienuolis marijonas, bažnyčios istorijos mokslų daktaras (g. 1918 m.).
 Leonas Bičkauskas-Gentvila, Lietuvos istorikas, habilituotas humanitarinių mokslų daktaras (g. 1910 m.).
 Birželio 26 d. – Roma Grinbergienė-Griniūtė, Lietuvos žurnalistė, rankininkė (g. 1939 m.).
 Birželio 30 d. – Vytautas Benokraitis, Lietuvos teatro aktorius (g. 1931 m.).

 Liepos 7 d. – Vytautas Jasinskas, Lietuvos teatro režisierius (g. 1922 m.).
 Liepos 11 d. – Kazimieras Gaivenis, žymus Lietuvos kalbininkas, vienas žymiausių lietuvių terminologų ir kalbos kultūrininkų (g. 1934 m.).
 Liepos 13 d. – Vytautas Montvila, Lietuvos kompozitorius, fagotininkas (g. 1935 m.).
 Liepos 14 d. – Arvydas Lekavičius, TSRS ir Lietuvos karinis veikėjas, pulkininkas (g. 1941 m.).
 Liepos 17 d. – Emilija Danilevičiūtė – Dapšienė, lietuvių aktorė, Lietuvos nusipelniusi artistė (1973 m.) (g. 1922 m.).
 Liepos 20 d. – Vincas Maciūnas, Lietuvos literatūrologas, filologijos mokslų daktaras (g. 1909 m.).
 Liepos 25 d. – Marijonas Krikštopaitis, Lietuvos gydytojas terapeutas, habilituotas biomedicinos mokslų daktaras (g. 1914 m.).
 Liepos 27 d. – Audrius Šlekys, Lietuvos futbolo rinktinės, Kauno „Inkaro” ir FBK „Kauno” puolėjas (g. 1975 m.).
 Liepos 28 d. – Gediminas Kazys Čepulis, Lietuvos gydytojas virusologas imunologas, habilituotas biomedicinos mokslų daktaras (g. 1941 m.).
 Liepos 29 d. – Marija Kruopienė, Baltarusijos lietuvių visuomenės veikėja, tautosakininkė (g. 1920 m.).

 Rugpjūčio 10 d. – Elena Vainienė, Lenkijos lietuvių mokytoja. Įvertinta Lietuvos didžiojo kunigaikščio Gedimino ordino medaliu (g. 1921 m.).
 Rugpjūčio 14 d. – Algimantas Jusionis, Lietuvos tapytojas (g. 1954 m.).
 Rugpjūčio 15 d. – Marijona Balinskienė, pedagogė, Lietuvos ir Alytaus rajono politinė bei visuomenės veikėja (g. 1940 m.).
 Rugpjūčio 30 d. – Karolis Dionyzas Bučinskis, garsus JAV aktorius, žinomas Charles Bronson pseudonimu (g. 1921 m.).

 Rugsėjo mėn. – Elena Dauguvietytė-Kudabienė, Lietuvos ir Kanados teatro aktorė, režisierė (g. 1922 m.).

 Rugsėjo 5 d. – Kiras Bulyčiovas, tarybinis rusų rašytojas fantastas, profesionalus istorikas (Rytų Azijos istorija) (g. 1934 m.).
 Rugsėjo 9 d. – Jonas Osvaldas Kažemėkas, Lietuvos agronomas selekcininkas, habilituotas biomedicinos mokslų daktaras (g. 1934 m.).
 Rugsėjo 14 d. – Algimantas Zigmantavičius.Lietuvos Teatro ir Kino aktorius., ) (g. 1945 m.).
 Rugsėjo 18 d. – Ieva (Eva) Erika Labutytė-Vanagienė, Lietuvos dailininkė grafikė, Mažosios Lietuvos kraštotyrininkė (g. 1938 m.).

 Spalio 2 d. – Vytautas Jasulaitis, Lietuvos inžinierius, visuomenės veikėjas, technologijos mokslų daktaras (g. 1929 m.).
 Spalio 4 d. – Antanas Rekašius, Lietuvos kompozitorius, pedagogas (g. 1928 m.).
 Spalio 9 d. – Justinas Bašinskas, lietuvių kompozitorius (g. 1923 m.).
 Spalio 23 d. – Birutė Ignatavičiūtė, Lietuvos gydytoja ftiziatrė, habilituota biomedicinos mokslų daktarė (g. 1924 m.).
 Spalio 25 d. – Algirdas Titus Antanaitis, Lietuvos literatūros tyrinėtojas, poetas, publicistas (g. 1927 m.).
 Spalio 30 d. – Alfonsas Budvytis, Lietuvos fotografas (g. 1949 m.).

 Lapkričio 2 d. – Petras Algirdas Miškinis, teisininkas, teisėtyrininkas civilistas ir komercininkas, Vytauto Didžiojo universiteto (VDU) docentas, Lietuvos politinis bei visuomenės veikėjas (g. 1936 m.).
 Lapkričio 22 d. – Izabela Trainauskaitė, Lietuvos botanikė, biomedicinos mokslų daktarė (g. 1928 m.).
 Lapkričio 23 d. – Vytautas Statulevičius, mokslininkas, habilituotas matematikos mokslų daktaras, akademikas, Lietuvos mokslų akademijos tikrasis narys, „Lietuvos Sąjūdžio“ veikėjas (g. 1929 m.).
 Lapkričio 25 d. – Liudas Dambrauskas, Lietuvos rezistentas, politinis kalinys, rašytojas ir publicistas, technikos mokslų daktaras (g. 1921 m.).

 Gruodžio 7 d. – Laima Lankauskaitė, Lietuvos lėlių teatro aktorė, režisierė (g. 1939 m.).
 Gruodžio 10 d.:
 Klementina Gudonytė, Lietuvos tautodailininkė audėja (g. 1916 m.).
 Mečislovas Mackevičius, teisininkas, JAV lietuvių visuomenės ir Vyriausiojo Lietuvos išlaisvinimo komiteto veikėjas (g. 1906 m.).
 Gruodžio 12 d. – Kazys Leistrumas, Lietuvos agronomas selekcininkas, biomedicinos mokslų daktaras (g. 1924 m.).
 Gruodžio 16 d. – Algirdas Venskūnas, lietuvių teatro ir kino aktorius, LTSR nusipelnęs artistas (1976) (g. 1934 m.).
 Gruodžio 21 d. – Leonardas Juozapas Šimutis, chorvedys, vargonininkas, pedagogas, kompozitorius, filosofijos mokslų daktaras (g. 1920 m.).

 Albertas Barauskas, sovietinės Lietuvos partinis bei valstybės veikėjas (g. 1915 m.).
 Stasys Vinciūnas, Lietuvos žurnalistas, redaktorius (g. 1929 m.).
 Vanda Leskauskienė, Lietuvos pedagogė, Kelmės rajono politinė ir visuomenės veikėja (g. 1961 m.).

 Pasaulyje 

 Įvykiai 

Sausis
 Sausio 1 d. – Luíz Inácio Lula Da Silva tapo 37-tuoju Brazilijos prezidentu;
 Sausio 10 d. – žuvo Angolos UNITA partizaninės organizacijos lyderis Jonas Malheiro Sawimbi;
 Sausio 30 d. – Irako nuginklavimas: Britanijos, Ispanijos, Italijos, Portugalijos, Vokietijos, Lenkijos, Danijos ir Čekijos vadovai pasirašė raštą, kuriuo remiami JAV invazijos į Iraką planai.
Vasaris
 Vasario 1 d. – Virš Teksaso valstijos besileisdamas ore suiro JAV šatlas Columbia, žuvo septyni astronautai;
 Vasario 4 d. – parlamento sprendimu Jugoslavija pervadinta į Serbiją ir Juodkalniją;
 Vasario 14 d. – nugaišo avis Doli, pirmasis klonuotas žinduolis;
 Vasario 26 d. – amerikiečių verslininkas pateko į Vietnamo prancūzų ligoninę Hanojuje. PSO gydytojas Carlo Urbani pranešė apie neįprastai greitai užkrečiamą ligą. Tiek verslininkas, tiek CArlo Urbani mirė nuo SARS kovo mėnesį;
 Vasario 28 d. – Čekijos prezidentu tapo Vaclavas Klausas (Václav Klaus).
Kovas
 Kovo 12 d. – Belgrade nužudytas Serbijos premjerministras Zoranas Džindžičius (Zoran Djindjic );
 Kovo 20 d. – prasidėjo Irako karas, kai daugianacionalinės pajėgos, vadovaujamos JAV ir JK, užpuolė Iraką. Į sąjungininkų kontingentą taip pat įėjo nedidelės Australijos, Danijos ir Lenkijos pajėgos.
Balandis
 Balandžio 9 d. – JAV kariai užima Bagdadą, nuversdami Sadamo Huseino režimą.
Gegužė
 Gegužės 5 d. – Ahmed Ouyahia (g. 1952 m.), tapo Alžyro ministru pirmininku, šias pareigas ėjo iki 2006 m. gegužės 24 d.;
 Gegužės 23 d. – Teksase gimė pirmasis klonuotas elnias Devi;
 Gegužės 28 d. – Italijoje gimė pirmasis klonuotas arklys Prometėjas.
Birželis
 Birželio 15 d. – 2003 metų NBA čempionais tapo San Antonio Spurs.
Spalis
 Spalio 31 d. – Ilhamas Alijevas (g. 1961 m., Baku, Azerbaidžane, TSRS), išrinktas Azerbaidžano prezidentu.
Gruodis
 Gruodžio 13 d. – Tikrite pagautas buvęs Irako prezidentas Sadamas Huseinasthumb|Įkalintas S. Huseinas.

 Mirtys 

 Sausio 12 d. – Leopoldas Galtjeris, buvęs Argentinos generolas ir de facto šalies prezidentas (1981 m. gruodžio 22 d. – 1982 m. birželio 18 d.) (g. 1926 m.).
 Sausio 21 d. – Albertas Hiršfeldas, karikatūristas, kurio grakštūs piešiniai pasirodydavo dienraščio „New York Times“ puslapiuose 7 dešimtis metųAlbertas Hiršfeldas. (g. 1903 m.).

 Vasario 25 d. – René Antonio Römer, Nyderlandų Antilų gubernatorius, ėjo pareigas nuo 1983 m. iki 1990 m. Nyderlandų Antilų universiteto ir Groningeno universiteto (Nyderlandai) sociologijos profesoriuswww.worldstatesmen.org informacija apie Nyderlandų Antilus  (g. 1929 m.).

 Kovo 12 d. – Zoranas Džindžičius, Serbijos filosofas, politikas, disidentas (g. 1952 m.).

 Balandžio 2 d. – Ansis Epneris, latvių kino režisierius, scenaristas, prodiuseris (g. 1937 m.).
 Balandžio 20 d. – Bernardas Kacas, anglų fiziologas, Nobelio fiziologijos ir medicinos premijos laureatas (g. 1911 m.).
 Balandžio 21 d. – Eunice Kathleen Waymon, penkiolika kartų Grammy apdovanojimams nominuota amerikiečių atlikėja, dainų autorė, aranžuotoja ir žmogaus teisių judėjimo veikėja (g. 1933 m.).

 Gegužės 28 d. – Ilya, Viscount Prigogine, 1977 m. Nobelio chemijos premijos laureatas (g. 1917 m.).
 Gegužės 29 d. – Olegas Makarovas, astronautasOlegas Makarovas. (g. 1933 m.).

 Birželio 9 d. – Kata Lomb, vengrų kilmės vertėja, rašytoja, viena pirmųjų pasaulio sinchroninio vertimo meistrių (g. 1909 m.).
 Birželio 19 d. – Laura Ruth Sadler, britų aktorėLaura Ruth Sadler. Informacija. (g. 1980 m.).

 Liepos 4 d.:
 André Claveau, prancūzų dainininkas ir aktorius, populiarumo viršūnėje buvęs tarp keturiasdešimtųjų ir šešiasdešimtųjų metų (g. 1915 m.).
 Barry White, amerikiečių dainininkas ir prodiuserisBarry White. (g. 1944 m.).
 Liepos 10 d. – Hartley William Shawcross, Baron Shawcross, britų teisininkas, politikas, parlamentaras, Labour Party narys, Jungtinės Karalystės teisingumo ministras, vyriausiasis britų kaltintojas Niurnbergo procese (g. 1902 m.).
 Liepos 16 d. – Celia Cruz, kubiečių dainininkėCelia Cruz. (g. 1925 m.).

 Rugpjūčio 4 d. – Frederick Chapman Robbins, 1954 m. Nobelio fiziologijos ir medicinos premijos laureatas (g. 1916 m.).
 Rugpjūčio 5 d. – Paulis Kalva, latvių vertėjas, poetas. Vienas žymiausių lietuvių literatūros vertėjų į latvių kalbą (g. 1919 m.).

 Rugsėjo 8 d. – Berta Helene Amalie „Leni“ Riefenstahl, vokiečių kino režisierė ir fotografė, taip pat aktorė ir šokėja (g. 1902 m.).
 Rugsėjo 9 d. – Edvardas Teleris, vengrų-amerikiečių fizikas teoretikas, vadinamas „vandenilinės bombos tėvu“ (g. 1908 m.).
 Rugsėjo 25 d.:
 Edward Wadie Said, palestiniečių kilmės amerikietis, literatūros teoretikas ir kritikas bei aktyvistas, kovojęs už palestiniečių teises (g. 1935 m.).
 Franco Modigliani, 1985 m. Nobelio ekonomikos premijos laureatas (g. 1918 m.).
 Rugsėjo 26 d. – Robert Palmer, britų dainininkasRobert Palmer. (g. 1949 m.).

 Spalio 3 d. – William Steig, produktyvus amerikiečių karikatūristas, skulptorius ir vėliau populiarios vaikų literatūros rašytojas (g. 1907 m.).
 Spalio 19 d. – Alija Izetbegovičius, bosnių politikasAlija Izetbegovičius. (g. 1925 m.).
 Spalio 20 d. – Donald G. Jackson, JAV kino režisierius (g. 1943 m.).
 Spalio 21 d. – Steven Paul Smith, amerikiečių dainų autorius ir atlikėjas (g. 1969 m.).

 Gruodžio 12 d. – Heidaras Alijevas, tarybinis ir Azerbaidžano politinis veikėjas, buvęs TSKP CK Politinio biuro narys, Azerbaidžano Prezidentas (g. 1923 m.).
 Gruodžio 13 d. – Maris Čaklajis, Latvijos poetas, vartėjas (g. 1940 m.).

 Aleksandras Moisejevas, Rusijos krepšininkas, žaidęs Maskvos CSKA komandoje ir TSRS rinktinėje (g. 1927 m.).

 Nobelio premijos 

Nobelio premijos laureatai:
 Chemijos – Peter Agre (1949–), Roderick MacKinnon (1956–);
 Ekonomikos – Robert F. Engle III (1942–), Clive W. J. Granger (1934–);
 Fizikos – Alexei Alexeevich Abrikosov, Vitaly Lazarevich Ginzburg, Anthony James Leggett;
 Literatūros – John Maxwell Coetzee;
 Medicinos – Paul C. Lauterbur (1929–2007), Peter Mansfield (1933–);
 Taikos – Shirin Ebadi.

 Nuorodos 

*2003 m.